CELEX: C2007/170/61
Language: da
Date: 2007-07-21 00:00:00
Title: Sag T-178/07: Sag anlagt den 21. maj 2007 — Euro-Information mod KHIM (CYBERHOME)

21.7.2007   
            
            
               DA
            
            
               Den Europæiske Unions Tidende
            
            
               C 170/31
            
         Sag anlagt den 21. maj 2007 — Euro-Information mod KHIM (CYBERHOME)
   (Sag T-178/07)
   (2007/C 170/61)
   Stævningen er affattet på fransk
   Parter
   
      Sagsøger: Européenne de traitement de l'Information SAS (Strasbourg, Frankrig) (ved avocats P. Greffe og J. Schouman)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   Sagsøgerens påstande
   
               —
            
            
               Afgørelse truffet den 15. marts 2007 af Første Appelkammer ved Kontoret for Harmonisering i det Indre Marked (Varemærker og Design) (sag R.1249-2006-1) annulleres, for så vidt som den giver afslag på registreringen af det ansøgte EF-varemærke CYBERHOME nr. 4 114 666 for dele af de ansøgte varer og tjenesteydelser i klasse 9, 36 og 38.
            
         
               —
            
            
               EF-varemærket CYBERHOME nr. 4 114 666 registreres for samtlige ansøgte varer og tjenesteydelser.
            
         Søgsmålsgrunde og væsentligste argumenter
   
      Det EF-varemærke, der søges registreret: Ordmærket »CYBERHOME« for varer og tjenesteydelser i klasse 9, 36 og 38 (ansøgning nr. 4 114 666)
   
      Undersøgerens afgørelse: Registreringen afvises
   
      Appelkammerets afgørelse: Klagen afslås
   
      Søgsmålsgrunde: Sagsøger har gjort gældende, at varemærket, i strid med det som appelkammeret ved Kontoret for Harmonisering i det Indre Marked konstaterede i den anfægtede afgørelse, er vilkårligt og har fornødent særpræg i henhold til Rådets forordning nr. 40/94 (1) for så vidt angår de ansøgte varer og tjenesteydelser.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).